Document ID: 31990R3185

*****
ΚΑΝΟΝΙΣΜΟΣ (ΕΟΚ) αριθ. 3185/90 ΤΗΣ ΕΠΙΤΡΟΠΗΣ
της 31ης Οκτωβρίου 1990
για τροποποίηση του κανονισμού (ΕΟΚ) αριθ. 2458/87 που καθορίζει ορισμένες διατάξεις εφαρμογής του κανονισμού (ΕΟΚ) αριθ. 2473/86 του Συμβουλίου σχετικά με το καθεστώς παθητικής τελειοποίησης και το σύστημα σταθερών ανταλλαγών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2473/86 του Συμβουλίου της 24ης Ιουλίου 1986 σχετικά με το καθεστώς της παθητικής τελειοποίησης και το σύστημα σταθερών ανταλλαγών (1), και ιδίως το άρθρο 27,
Έκτιμώντας:
ότι ο κανονισμός (ΕΟΚ) αριθ. 2458/87 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 4151/87 (3), καθορίζει ορισμένες διατάξεις εφαρμογής του κανονισμού (ΕΟΚ) αριθ. 2473/86·
ότι είναι σκόπιμο να τροποποιηθεί ο κανονισμός (ΕΟΚ) αριθ. 2458/87, προκεμένου να συμπεριληφθεί η δυνατότητα προσφυγής σε έλεγχο των εγγράφων, για τη διευκρίνιση ορισμένων ιδιαίτερων προϋποθέσεων χρησιμοποίησης του συστήματος σταθερών ανταλλαγών·
ότι, σε ορισμένες καταστάσεις, είναι αναγκαίο να προβλεφθεί συγκεντρωτική εξόφληση των πράξεων παθητικής τελειοποίησης προκειμένου να απλοποιηθεί η διαχείριση του καθεστώτος·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Καθεστώτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2458/87 τροποποιείται ως εξής:
1. Το άρθρο 3 αντικαθίσταται από το ακόλουθο κείμενο:
«Άρθρο 3
1. Η τελωνειακή αρχή πριν εκδώσει την άδεια διασφαλίζει ότι πληρούνται οι όροι που απαιτούνται για την υπαγωγή στο καθεστώς, και ιδίως οι οικονομικοί όροι.
2. Για την εφαρμογή του άρθρου 5 παράγραφος 1 στοιχείο γ) του βασικού κανονισμού, η τελωνειακή αρχή διασφαλίζει ότι είναι δυνατόν να εξακριβωθεί πως τα παράγωγα προϊόντα κατασκευαστεί από παράγωγα προϊόντα εξαγωγής, ανατρέχοντας, ιδίως, ανάλογα με την περίπτωση:
α) στη μνεία ή στην περιγραφή των ιδιαιτέρων σημάτων ή των αριθμών κατασκευής·
β) στην επίθεση μολυβδοσφραγίδων, σφραγήσεων διάτρητων σημάτων ή άλλων ατομικών σημάτων·
γ) στη δειγματοληψία, στις εικονογραφίσεις ή τεχνικές περιγραφές·
δ) σε αναλύσεις·
ε) στην εξέταση των δικαιολογιτικών που αφορούν την προβλεπόμενη ενέργεια (όπως συμβάσεις, αλληλογραφία, τιμολόγια) βάσει των οποίων αποδεικνύεται ότι τα παράγωγα προϊόντα πρέπει να έχουν κατασκευαστεί από εμπορεύματα προσωρινής εξαγωγής.
Η τελωνειακή αρχή μπορεί επίσης να χρησιμοποιήσει το δελτίο πληροφοριών προκειμένου να διευκολυνθεί η προσωρινή εξαγωγή των εμπορευμάτων που αποστέλλονται σε ένα κράτος σε άλλο για μεταποίηση, κατεργασία ή επαναδιόρθωση, όπως έχει καθιερωθεί με σύσταση του Συμβουλίου τελωνειακής συνεργασίας της 3ης Δεκεμβρίου 1963 και εμφαίνεται στο παράρτημα ΙΙ.
3. Εφόσον το καθεστώς ζητείται για την επιδιόρθωση των εμπορευμάτων, συμπεριλαμβανομένης της αποκατάστασής τους και της ρύθμισής τους, με ή χωρίς προσφυγή στο σύστημα σταθερών συναλλαγών, η τελωνειακή αρχή διασφαλίζει ότι τα προϊόντα προσωρινής εξαγωγής ενδέχεται να επιδιορθωθούν. Εφόσον η τελωνειακή αρχή κρίνει ότι δεν πληρούται ο όρος αυτός, αρνείται την άδεια.
4. Εφόσον ζητείται το σύστημα σταθερών ανταλλαγών, η τελωνειακή αρχή ανατρέχει, ιδίως, στα μέσα ελέγχου που αναφέρονται στην παράγραφο 2 στοιχεία α), β), γ), δ) και ε). Στην τελευταία αυτή περίπτωση, από τα δικαιολογητικά πρέπει να αποδεικνύεται ότι η προβλεπόμενη επιδιόρθωση πραγματοποιείται με την παροχή προϊόντος αντικατάστασης που πληροί τους όρους του άρθρου 17 παράγραφος 1 του βασικού κανονισμού.
5. Για την εφαρμογή της παραγράφου 4, η τελωνειακή αρχή διασφαλίζει ειδικότερα ότι το προς πραγματοποίηση όφελος του καθεστώτος μέσω της υποκατάστασης που αναφέρεται στο άρθρο 16 παράγραφος 1 του βασικού κανονισμού, δεν παρέχεται για τη βελτίωση των τεχνικών ιδιοτήτων των εμπορευμάτων.
Ως εκ τούτου, η τελωνειακή αρχή προβαίνει στην επαλήθευση:
- των συμβάσεων και άλλων δικαιολογητικών εγγράφων σχετικά με την επιδιόρθωση,
- των συμβάσεων πώλησης ή χρηματοδοτικής μίσθωσης ή/και των τιμολογίων σχετικά με το εμπόρευμα στο οποίο ενσωματώνεται το εμπόρευμα προσωρινής εξαγωγής, και ιδίως των σχετικών όρων.
6. Όλα τα αντίγραφα των εγγράφων που εξετάζονται σύμφωνα με τις παραγράφους 1 έως 5 φυλάσσονται τουλάχιστον για τρία ημερολογιακά έτη από το τέλος του έτους στη διάρκεια του οποίου έχει εκδοθεί η άδεια.
7. Εφόσον δεν είναι δυνατόν να αποδειχθεί ότι τα παράγωγα προϊόντα πρόκειται να κατασκευαστούν από εμπορεύματα προσωρινής εξαγωγής και εφόσον ζητείται από την τελωνειακή αρχή παρέκκλιση από το άρθρο 5 παράγραφος 1 στοιχείο γ) του βασικού κανονσμού, η εν λόγω αρχή υποβάλλει την αίτηση στην Επιτροπή, η οποία αποφασίζει σύμφωνα με τη διαδικασία που προβλέπεται στο άρθρο 31 παράγραφοι 2 και 3 του κανονισμού (ΕΟΚ) αριθ. 1999/85 του Συμβουλίου (*), κατά πόσο και με ποιους όρους είναι δυνατόν να εκδοθεί άδεια.
(*) ΕΕ αριθ L 188 της 20. 7. 1985, σ. 1.»
2. Παρεμβάλλεται το ακόλουθο άρθρο 25α:
«Άρθρο 25α
1. Αν, στο πλαίσο άδειας τελειοποίησης για επανεισαγωγή που δεν προβλέπει την επιδιόρθωση, η τελωνειακή αρχή, σε συμφωνία με τον κάτοχο της άδειας, είναι σε θέση να προβλέψει το κατά προσέγγιση ποσό των δασμών που πρέπει να καταβληθεί δυνάμει των διατάξεων σχετικά με την μερική απαλλαγή από τους δασμούς κατά την εισαγωγή, η εν λόγω αρχή μπορεί να καθορίσει μέσο ποσοστό φορολόγησης, που ισχύει για όλες τις ενέργειες τελειοποίησης που διεξάγονται βάσει αυτής της άδειας (συγκεντρωτική εξόφληση), εφόσον πρόκειται για επιχειρήσεις που διεξάγουν συχνά ενέργειες τελειοποίησης προς επανεισαγωγή.
2. Το ποσοστό που αναφέρεται στην παράγραφο 1 καθορίζεται, για κάθε περίοδο έξι μηνών κατ' ανώτατο όριο, με βάση:
- κατά προσέγγιση εκτίμηση του ποσού που πρέπει να καταβληθεί για την ίδια αυτή περίοδο,
ή
- την πείρα που έχει αποκτηθεί κατά την είσπραξη του ποσού που έχει καταβληθεί για προηγούμενη ισοδύναμη περίοδο.
Το ποσό αυτό προσαυξάνεται δεόντως προκειμένου να αποφευχθεί ότι το ποσο των εισαγωγικών δασμών που βεβαιώνονται είναι το κατώτερο από το νομίμως οφειλόμενο ποσό.
Το ποσό που αναφέρεται στην παράγραφο 1 εφαρμόζεται προσωρινά στις δαπάνες τελειοποίησης που αφορούν τα παράγωγα προϊόντα που τίθενται σε ελεύθερη κυκλοφορία και για περίοδο αναφοράς ίσης διάρκειας με αυτήν που λαμβάνεται υπόψη για την εκτίμηση που αναφέρεται στην παράγραφο 2, χωρίς να απαιτείται επακριβής υπολογισμός για κάθε θέση σε ελεύθερη κυκλοφορία του ποσού των δασμών κατά την εισαγωγή που πρέπει να καταβληθούν.
4. Το ποσό των δασμών κατά την εισαγωγή που συνεπάγεται η εφαρμογή του παρόντος άρθρου, διαπιστώνεται και καταγράφεται με τους όρους και στις προθεσμίες που προβλέπονται από τον κανονισμό (ΕΟΚ) αριθ. 1854/89 του Συμβουλίου (*).
5. Κατά τη λήξη κάθε περιόδου αναφοράς, η τελωνειακή αρχή προβαίνει στη συνολική εκκαθάριση του καθεστώτος και πραγματοποιεί τον τελικό υπολογισμό σύμφωνα με τις διατάξεις που αφορούν τη μερική απαλλαγή από τους δασμούς κατά την εισαγωγή.
6. Εφόσον προκύπτει από τον τελικό υπολογισμό ότι έχει βεβαιωθεί πολύ υψηλό ποσοστό δασμών κατά την εισαγωγή ή ότι, παρά την προσαύξηση που πραγματοποιείται σύμφωνα με την παράγραφο 2, οι βεβαιωθέντες δασμοί κατά την εισαγωγή υπολείπονται σε σχέση με το νόμιμα οφειλόμενο ποσό, γίνεται προσαρμογή του ποσού.
7. Οι διατάξεις των παραγράφων 1 έως 6, εφαρμόζονται σε περίπτωση τριγωνικής κυκλοφορίας, μόνον εφόσον τηρούνται οι διατάξεις του άρθρου 8 παράγραφοι 2 και 3 του κανονισμού (ΕΟΚ) αριθ. 1970/88 του Συμβουλίου (**).
(*) ΕΕ αριθ. L 186 της 30. 6. 1989, σ. 1.
(**) ΕΕ αριθ. L 174 της 6. 7. 1988, σ. 1.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1990.

Labels: 3